Hirtshals Andelsmejeri En fejl i forbindelse med tapning på Hirtshals Andelsmejeri i fredags, har medført at 400 kartoner beregnet til skummetmælk, blev fyldt med fed sødmælk. Det skal sammenlignes med, at mejeriet dagligt tapper omkring 7000 liter skummetmælk. - Det er en fejl, som selvfølgelig ikke må ske. Nu skynder vi os at give besked til de butikker, hvor mælken er solgt, så kunderne kan returnere mælken uden problemer, siger Niels Henrik Pihl, direktør for Hirtshals Andelsmejeri til Nordjyske. Solgt hos Coop og Superbest i Aalborg Coop og SuperBest butikker i Aalborg har solgt de allerfleste af de forkerte kartoner. - Vi har klarlagt, hvordan fejlen er opstået, og gør alt for at sikre os, at det ikke sker igen, forsikrer Niels Henrik Pihl.

Opsummering:
Hirtshals Andelsmejeri har fredag ved en fejl tappet fed sødmælk ud i skummetmælk-kartoner. 400 skummetmælkskartoner med sødmælk har forladt mejeriet.